recursal/SuperWikiNEXT-32B huggingface dataset:
**Βουλευτικές εκλογές** στο Κράι Κρασνοντάρ θα διεξαχθούν στις 10 Σεπτεμβρίου 2017. Μετά τις προηγούμενες εκλογές, η Ενωμένη Ρωσία είναι το μεγαλύτερο κόμμα στη Νομοθετική Συνέλευση έχοντας 95 έδρες.

Ο αριθμός των εδρών στην έκτη σύγκληση της Νομοθετικής Συνέλευσης του Κράι Κρασνοντάρ θα μειωθεί από τις 100 σε 70 έδρες.

Εκλογικό σύστημα
----------------

Σύμφωνα με την ισχύουσα εκλογική νομοθεσία, η Νομοθετική Συνέλευση εκλέγεται σε μία μέρα με θητεία πέντε ετών, σε παράλληλη ψηφοφορία. Οι τριάντα πέντε έδρες εκλέγονται με κομματική λίστα αναλογικής εκπροσώπησης. Το ελάχιστο ποσοστό ενός κόμματος για την είσοδο στην περιφερειακή συνέλευση είναι 5%. Οι 35 υπόλοιπες έδρες εκλέγονται σε ενιαίες εκλογικές περιφέρειες με το σύστημα ο πρώτος παίρνει το αξίωμα.

Μέρη
----

| Κόμμα | Περιφερειακός ηγέτης | Πρώτος στην λίστα του κόμματος | Ιδεολογία | Τρέχουσες έδρες |
| --- | --- | --- | --- | --- |
| Ενωμένη Ρωσία | Βλαντιμίρ Μπεκέτοφ | Βλαντιμίρ Μπεκέτοφ | Εθνικός Συντηρητισμός / Κρατισμός / Κεντρισμός | 95 |
| Κομμουνιστικό Κόμμα Ρωσικής Ομοσπονδίας | Νικολάι Οσάνττσι | Νικολάι Οσάνττσι | Κομμουνισμός / Μαρξισμός-Λενινισμός | 5 |
| Φιλελεύθερο Δημοκρατικό Κόμμα της Ρωσίας | Ιβάν Τουτούσκιν | Βλαντιμίρ Ζιρινόφσκι | Ρωσικός εθνικισμός / Πανσλαβισμός | 0 |
| Δίκαιη Ρωσία | Ντένις Χμελέφσκοϊ (προσωρινός) | Σεργκέι Μιρόνοφ | Σοσιαλδημοκρατία | 0 |

Δείτε επίσης
------------

* Ρωσικές περιφερειακές εκλογές (2017)

Παραπομπές
----------

1. ↑  Сведения о выборах.
2. ↑  Кубань готовится к выборам депутатов ЗСК
3. ↑  Эксперт: Хождение первых партийных лиц в народ в преддверии выборов в ЗСК не достигнет того эффекта, на который они рассчитывают
Συντεταγμένες: 10°43′57.227″S 13°45′36.731″E﻿ / ﻿10.73256306°S 13.76020306°E﻿ / -10.73256306; 13.76020306

Το **Πόρτο Αμποΐμ** (πορτογαλικά: Porto Amboim‎) είναι πόλη λιμάνι στην επαρχία Κουάνζα Σουλ της Ανγκόλας με πληθυσμό 91.605 κατοίκους καλύπτοντας έκταση 4.638 χλμ². Στο παρελθόν το Πόρτο Αμποΐμ συνδεόταν με απομονωμένη σιδηροδρομική γραμμή 123 χλμ. εύρους 610 mm με την Γκαμπέλα, αν και έκλεισε το 1987 λόγω του εμφυλίου πολέμου και της εγκατάλειψης των περισσότερων φυτειών καφέ, της μεγαλύτερης πηγής εσόδων της Γκαμπέλα. Αρχικά η πόλη ήταν γνωστή ως Κισόντε, ένα μικρό χωριό που αργότερα αποικίστηκε το 1587 από τους Πορτογάλους που το ονόμασαν Μπενγκέλα και αργότερα Μπενγκέλα Βέλια (Παλιά Μπενγκέλα) λόγω της δημιουργίας ενός άλλου οικισμού σήμερα γνωστού ως Μπενγκέλα που βρίσκεται 350 χλμ. Το 1923, το όνομα άλλαξε σε **Πόρτο Αμποΐμ**. Πλέον το Πόρτο Αμποΐμ είναι μια από τις αναπτυσσόμενες βιομηχανικές περιοχές των ακτών της Ανγκόλας.

Παραπομπές
----------

1. ↑  «Angola: Provinces, Major Cities, Urban Localities & Urban Agglomerations - Population Statistics, Maps, Charts, Weather and Web Information». *www.citypopulation.de*. Ανακτήθηκε στις 16 Νοεμβρίου 2020.
2. ↑  «Porto Amboim (Benguela Velha/Kissonde/Quissonde)». *hpip.org*. Ανακτήθηκε στις 16 Νοεμβρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 244583402
* LCCN: no2013116666

 |

 |
Το ξενοδοχείο *Μελίτων*
Το **Πόρτο Καρράς** (*Porto Carras Grand Resort*) είναι ξενοδοχειακό συγκρότημα που βρίσκεται στη Σιθωνία της Χαλκιδικής, στη Βόρεια Ελλάδα. Βρίσκεται σε απόσταση περίπου 120 χιλιομέτρων νοτιο-ανατολικά της Θεσσαλονίκης. Το συγκρότημα περιλαμβάνει τρία ανακαινισμένα ξενοδοχεία πολυτελείας, το *Μελίτων*, το *Σιθωνία* και το *Village Inn*. Το Πόρτο Καρράς περιλαμβάνει τη μεγαλύτερη ιδιωτική μαρίνα στη Βόρεια Ελλάδα και μία από τις μεγαλύτερες στα Βαλκάνια, γήπεδα γκολφ, καλαθοσφαίρισης, ποδοσφαίρου, ιππασίας και το μεγαλύτερο κέντρο Spa και θαλασσοθεραπείας της νοτιοανατολικής Ευρώπης. Σε απόσταση περίπου τριών χιλιομέτρων βρίσκεται η τουριστική παραθαλάσσια κωμόπολη Νέος Μαρμαράς.

Ιστορία
-------

Χτίστηκε τη δεκαετία του 1970 από τον εφοπλιστή Ιωάννη Καρρά. Η μελέτη έγινε αρχικά από τον αρχιτέκτονα Βάλτερ Γκρόπιους, ο οποιος όμως πέθανε το 1969. Τον Ιούνιο του 2003 φιλοξένησε τη Σύνοδο Κορυφής της Ευρωπαϊκής Ένωσης, στο οποίο παρουσιάστηκε το προσχέδιο του Ευρωπαϊκού Συντάγματος. Κατά τη διάρκεια της Συνόδου το ξενοδοχείο πολιορκήθηκε από χιλιάδες διαδηλωτών κατά της Ευρωπαϊκής Ένωσης, με σχετικά σοβαρά επεισόδια στον γύρω χώρο. Κάθε χρόνο διοργανώνονται ιστιοπλοϊκοί αγώνες, ενώ κάθε καλοκαίρι λαμβάνει χώρα το ομώνυμο Φεστιβάλ με πλήθος καλλιτεχνικών εκδηλώσεων.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 75817. Ανακτήθηκε στις 1  Αυγούστου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 75817. Ανακτήθηκε στις 30  Ιουλίου 2018.

Επίσημη Ιστοσελίδα
------------------

Ξενοδοχειακό Συγκρότημα Πόρτο Καρράς
Συντεταγμένες: 16°30′S 180°00′W﻿ / ﻿16.500°S 180.000°W﻿ / -16.500; -180.000

Χάρτης του νησιού Ράμπι.
Το **Ράμπι** είναι ένα ηφαιστειογενές νησί των Φίτζι. Βρίσκεται 5 χιλιόμετρα δυτικά του Ταβεούνι και ανήκει στο αρχιπέλαγος Βανούα Λέβου. Καλύπτει έκταση 66,3 τετραγωνικών χιλιομέτρων, έχει μέγιστο υψόμετρο 463 μέτρα και ακτογραμμή 46,2 χιλιομέτρων. Έχει πληθυσμό περίπου 5.000 κατοίκους. Στο Ράμπι κατοικούν οι Μπανάμποι που είναι οι γηγενείς κάτοικοι της νήσου Μπανάμπα. Ενώ η γηγενής κοινότητα των Φίτζι που ζούσε στο παρελθόν στο Ράμπι μεταφέρθηκε στο Ταβεούνι μετά την αγορά του νησιού από τη βρετανική κυβέρνηση. Οι αρχικοί κάτοικοι εξακολουθούν να διατηρούν τους συνδέσμους τους με το νησί και εξακολουθούν να χρησιμοποιούν το όνομα Ράμπι σε εθνικούς διαγωνισμούς.

Γεωγραφία
---------

Το Ράμπι έχει τέσσερις κύριους οικισμούς - όλοι πήραν το όνομά τους και κατοικήθηκαν από τους απογόνους, τεσσάρων χωριών της νήσου Μπανάμπα που καταστράφηκαν από τις ιαπωνικές δυνάμεις που εισέβαλαν στον Β΄ Παγκόσμιο Πόλεμο. Το χωριό Ταμπουέουα, παλαιότερα γνωστό ως Νούκου ή Κάι Νούκου στα Φίτζι, είναι το διοικητικό κέντρο του Ράμπι. Βρίσκεται στο βόρειο τμήμα του νησιού, το Ταμπουέουα διαθέτει διοικητικά κτίρια, αποβάθρα, ταχυδρομείο, δικαστήριο, νοσοκομείο και ξενώνα, ο μοναδικός στο νησί. 14 χιλιόμετρα νότια του Ταμπουέουα βρίσκεται το Ταμπιάνγκ (πρώην Σιοσίο), εκεί βρίσκεται το μοναδικό σχολείο του Ράμπι καθώς και το αεροδρόμιο. Άλλοι σημαντικοί οικισμοί περιλαμβάνουν το Ούμα (πρώην Ουιινόκου), μεταξύ Ταμπουέουα και Ταμπιάνγκ, και το Μπουακονικάι (πρώην Αοτεκέα), περίπου 22 χιλιόμετρα από το Ταμπουέουα. Το Ράμπι είναι το όγδοο μεγαλύτερο νησί των Φίτζι και ο αντιμεσημβρινός διασχίζει το νησί.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Rabi Island στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νησιά των Φίτζι Σημαία των Φίτζι |
| --- |
|  |
| Κύρια Νησιά | 
* Βανούα Λέβου
* Βίτι Λέβου
 |  |
|  |
| Άλλα Μεγάλα Νησιά | 
* Καντάβου
* Κόρο
* Νγκάου
* Οβαλάου
* Ταβεούνι
 |
|  |
| Δευτερεύοντα νησιά | 
* Βανούα Μπαλάβου
* Λακέμπα
* Μοάλα
* Ράμπι
 |
|  |
| Σημαντικά Απομακρυσμένα Νησιά | 
* Ύφαλος Κόνγουεϊ
* Ροτούμα
 |
|  |
| Αρχιπελάγη | 
* Βανούα Λέβου
* Βίτι Λέβου
* Γιασάουα
* Καντάβου
* Λάου
* Λομαϊβίτι
* Μαμανούκα
* Μοάλα
* Ρίνγκολντ
* Ροτούμα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7548148-0

 |

 |
Το **Σαν Κουγάτ δελ Μπαλιές** (καταλανικά: Sant Cugat del Vallès) είναι μια πόλη και δήμος της επαρχίας της Βαρκελώνης στην Καταλονία. Βρίσκεται στη φυσική επαρχία του Δυτικού Μπαλιές.

Οικοδομήθηκε τον μεσαίωνα γύρω από το μοναστήρι του Αγίου Κουκουφά (λατινικά: *Cucuphas*), χριστιανού μάρτυρα από την Τυνησία που θρυλείται ότι δολοφονήθηκε στον ρωμαϊκό οχυρό *Castrum Octavianum* όπου μετέπειτα κτίστηκε η εκκλησία. Το φρούριο ήλεγχε την Αυγούστεια Οδό μεταξύ Egarra και Barcino. Παραδοσιακά υπήρξε ένα αγροτικό χωριό μέχρι τις αρχές του 20ού αιώνα όταν και μεταμορφώθηκε αρχικά σε χώρο παραθερισμού κι έπειτα, από την δεκαετία του 1970 κι έπειτα, σε μια από τις πόλεις-κοιτώνες της καταλανικής πρωτεύουσας. Στα όριά του εντοπίζονται και διάφορες βιομηχανικές ζώνες.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133707842
* LCCN: n82007801
* GND: 4135968-9

 |

 |
Το **Σαν Γκαβίνο Μονρεάλε** είναι Δήμος της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Βρίσκεται περίπου 45 χιλιόμετρα βορειοδυτικά από την πρωτεύουσα της Σαρδηνίας Κάλιαρι περίπου στο ενδιάμεσο ανάμεσα στην Κάλιαρι και το Οριστάνο. Ο πληθυσμός της πόλης έχει καταγραφεί 8.594 κάτοικοι και η πυκνότητα του πληθυσμού 98 κάτοικοι ανά τετραγωνικό χιλιόμετρο (31 Δεκεμβρίου 2017). Η περιοχή του Σαν Γκαβίνο Μονρεάλε κατοικείται από την εποχή του Νουραγικού πολιτισμού αλλά ο οικισμός είναι Μεσαιωνικός, ανήκε στην Δικαιοδοσία της Αρμπορέα, κατόπιν μετέβη στο Στέμμα της Αραγωνίας αλλά καταστράφηκε στον πόλεμο που ακολούθησε. Στην συνέχεια έγινε δώρο της οικογένειας Θεντέγιες και της οικογένειας Οσόριο που την κράτησε μέχρι το 1839.

Παραπομπές
----------

1. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 23 Οκτωβρίου 2019.

Εξωτερικοί σύνδεσμοι
--------------------

* Δήμος του Σαν Γκαβίνο Μονρεάλε

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 147922134

 |

 |
**Βουλευτικές εκλογές** διεξήχθησαν στο Τζιμπουτί στις 23 Φεβρουαρίου 2018 και επισκιάστηκαν από το μποϊκοτάζ της αντιπολίτευσης. Ο κυβερνών συνασπισμός, Ένωση για την Προεδρική Πλειοψηφία (UMP), κέρδισε τις 58 από τις συνολικά 65 έδρες στην Εθνοσυνέλευση.

Εκλογικό σύστημα
----------------

Το Κοινοβούλιο του Τζιμπουτί αποτελείται από 65 έδρες και εκλέγεται ανά πενταετία. Πριν τις προηγούμενες εκλογές του 2013, το πλειοψηφικό σύστημα εγκαταλείφθηκε. Αντί αυτού, οι εκλογές διενεργήθηκαν με κλειστές λίστες στις οποίες το 80% των εδρών σε κάθε εκλογική περιφέρεια περιήλθαν στο κόμμα που έλαβε τις περισσότερες ψήφους. Οι υπόλοιπες έδρες κατανεμήθηκαν αναλογικά σε άλλα κόμματα που έλαβαν άνω του 10% των ψήφων με τη χρήση της μεθόδου Ντ' Οντ. Στις περιπτώσεις όπου κανένα άλλο κόμμα δεν έλαβε ποσοστό άνω του 10% των ψήφων, όλες οι έδρες σε μία περιφέρεια περιήλθαν στο κόμμα που συγκέντρωσε τις περισσότερες ψήφους. Επίσης, το 25% (έναντι 10% στις προηγούμενες εκλογές) των εδρών προορίζονταν για γυναίκες.

Αποτελέσματα
------------

Στις εκλογές δεν έλαβαν μέρος τα μεγάλα κόμματα της αντιπολίτευσης, πολλά από τα οποία άνηκαν στον συνασπισμό Ένωση για την Εθνική Σωτηρία, που είχαν λάβει 10 έδρες στις εκλογές του 2013.  Ο κυβερνών συνασπισμός της Ένωσης για την Προεδρική Πλειοψηφία του προέδρου Γκουέλεχ κέρδισε σαρωτική νίκη, εξασφαλίζοντας γύρω στο 90% των εδρών στην εθνοσυνέλευση, τρεις περισσότερες από όσες έλαβε στις προηγούμενες εκλογές. Η αντιπολιτευόμενη Ένωση για Δημοκρατία και Δικαιοσύνη- Κόμμα του Τζιμπουτί για την Ανάπτυξη (UDJ–PDD) κέρδισαν 7 έδρες στην εκλογική περιφέρεια της πρωτεύουσας. Ο συνασπισμός UMP κατήλθε στις εκλογές χωρίς αντίπαλο σε τρεις εκλογικές περιφέρειες (Ντιχίλ, Ομπόκ και Αρτά, 18 έδρες).

| Κόμμα | Ψήφοι | % | Έδρες | +/– |
| --- | --- | --- | --- | --- |
|  | Ένωση για την Προεδρική Πλειοψηφία |  |  | 58 | +3 |
|  | UDJ–PDD |  |  | 7 |  |
| Άκυρα/λευκά ψηφοδέλτια |  | – | – | – |
| **Σύνολο** |  |  | **65** | **0** |
| Εγγεγραμμένοι ψηφοφόροι/συμμετοχή | 194.169 |  | – | – |
| Πηγή: Πρόεδρος του Τζιμπουτί |

Παραπομπές
----------

1. 1 2  Djibouti ruling party claims landslide parliamentary win, Africa News, 26-2-2018.
2. ↑  Η αναθεώρηση του 2012 στο Άρθρο 33 του εκλογικού νόμου Αρχειοθετήθηκε 2018-02-13 στο Wayback Machine. Προεδρία του Τζιμπουτί
3. ↑  Loi N° 219/AN/18/7ème L modifiant la Loi n°192/AN/02/4ème L instituant le système de quota dans les fonctions électives et dans l'administration de l'Etat Αρχειοθετήθηκε 2018-03-01 στο Wayback Machine. Πρόεδρος του Τζιμπουτί
4. ↑  Loi n°192/AN/02/4ème L Instituant le système de quota dans les fonctions Electives et dans l’Administration de l’Etat Αρχειοθετήθηκε 2018-03-01 στο Wayback Machine. Πρόεδρος του Τζιμπουτί
5. ↑  Djibouti ruling party claims landslide parliamentary win Αρχειοθετήθηκε 2018-02-26 στο Wayback Machine. News24, 26-2-2018.
6. ↑  «publication des listes des candidats». Αρχειοθετήθηκε από το πρωτότυπο στις 10 Σεπτεμβρίου 2020. Ανακτήθηκε στις 5 Μαρτίου 2018.
Όλες οι επιχειρήσεις έχουν ως σκοπό την επιτυχία. Για να το πετύχουν αυτό θα πρέπει να είναι σε θέση να παρακολουθούν όλες τις εξελίξεις του περιβάλλοντος καθώς επίσης και να τις προλαβαίνουν αλλά και να ανταποκρίνονται σε αυτές. Στο περιβάλλον της κάθε επιχείρησης συμπεριλαμβάνονται διάφορες ομάδες με τις οποίες η επιχείρηση πρέπει να έρχεται σε επαφή (άμεσο περιβάλλον), καθώς επίσης και ένα γενικότερο περιβάλλον με το οποίο η επιχείρηση πρέπει να αλληλεπιδρά (παγκόσμιο περιβάλλον). Οι κυριότερες ομάδες είναι οι εξής:

Ομάδες του άμεσου περιβάλλοντος:

* Ανταγωνιστές
* Πελάτες
* Διάφοροι κανονισμοί σε ισχύ
* Προμηθευτές

Ομάδες του παγκοσμίου περιβάλλοντος:

* Διάφορες αλλαγές που συμβαίνουν σε διεθνές επίπεδο
* Πολιτική κατάσταση μιας χώρας
* Οικονομία
* Εξελίξεις στην τεχνολογία

Παραπομπές
----------

  

* ΠΛΗΡΟΦΟΡΙΑΚΑ ΣΥΣΤΗΜΑΤΑ ΔΙΟΙΚΗΣΗΣ, KENNETH C. LAUDON, JANE P. LAUDON, 2014, ΕΚΔΟΣΕΙΣ ΚΛΕΙΔΑΡΙΘΜΟΣ ΕΠΕ, ISBN: 978-960-461-623-7
Ο **Γ.Π.Σ. Όλυμπος Αγιάσου** είναι αθλητικός σύλλογος με έδρα την κωμόπολη της Αγιάσου στο νησί της Λέσβου. Έχει επίσημο έτος ίδρυσης το 1925 και αποτελεί ένα από τα παλαιότερα αθλητικά σωματεία του νησιού αλλά και του Βορείου Αιγαίου. Χρώματα του αποτελούν το πράσινο και το λευκό και η ονομασία του παραπέμπει στο ομώνυμο βουνό της νότιας Λέσβου όπου είναι χτισμένη η κωμόπολη της Αγιάσου.

Διαθέτει ενεργό τμήμα ποδοσφαίρου ανδρών και αγωνίζεται στο πρωτάθλημα της Ε.Π.Σ. Λέσβου. Έδρα του αποτελεί το «Χριστοφίδειο» Δημοτικό Γήπεδο Αγιάσου.

Ιστορία
-------

Ιδρύθηκε το 1925 με την επωνυμία **«Γυμναστικός Σύλλογος Αγιάσου»** και λειτούργησε ως παράρτημα του Αναγνωστηρίου Αγιάσου. Το 1929 έγινε ξεχωριστός σύλλογος με την επωνυμία **Γυμναστικός Ποδοσφαιρικός Σύλλογος Αγιάσου «ο Όλυμπος»** λειτουργώντας τμήμα ποδοσφαίρου, ενώ κατά καιρούς λειτούργησε επίσης τμήματα στίβου καθώς και καλαθοσφαίρισης και πετοσφαίρισης όλων των ηλικιακών κατηγοριών με σημαντικές διακρίσεις και παρουσίες εντός και εκτός Λέσβου.

Η ανδρική ομάδα του ποδοσφαιρικού τμήματος κατέκτησε 3 φορές το πρωτάθλημα Ε.Π.Σ. Λέσβου, τις αγωνιστικές περιόδους 1983-84, 2004-05 και 2011-12. Την αγωνιστική περίοδο 1984-85 κατέκτησε για 1η και μοναδική φορά στην ιστορία του το Κύπελλο Ε.Π.Σ. Λέσβου νικώντας με 2-1 στον τελικό τον Κεραυνό Αγίου Δημητρίου Λήμνου. Εκπροσώπησε την κωμόπολη της Αγιάσου και το νησί της Λέσβου στην Εθνική Ερασιτεχνική κατηγορία την αγωνιστική περίοδο 1984-85 και στην Δ΄ Εθνική κατηγορία την αγωνιστική περίοδο 2005-06. Την αγωνιστική περίοδο 2018-19 κατέκτησε για 4η φορά στην ιστορία του το πρωτάθλημα Ε.Π.Σ. Λέσβου αλλά δεν κατάφερε να δηλώσει συμμετοχή στην Γ΄ Εθνική κατηγορία.

Τίτλοι και διακρίσεις
---------------------

### Τίτλοι

* 4 Πρωταθλήματα Α΄ Κατηγορίας Ε.Π.Σ. Λέσβου:
	+ 1983-84, 2004-05, 2011-12, 2018-19

* 1 Κύπελλο Ε.Π.Σ. Λέσβου:
	+ 1984-85

Παραπομπές
----------

1. ↑  *Ο Γιάννης Ορφανός επίσημα πρόεδρος στον Όλυμπο Αγιάσου*, sportlesvos.gr
2. ↑  Επίσημη ιστοσελίδα Ε.Π.Σ. Λέσβου
3. ↑  «Η Αγιάσος - Ιστορία». *anagnostirioagiasou.gr*.
4. 1 2 3 4  «Γυμναστικός Ποδοσφαιρικός Σύλλογος "Όλυμπος" Αγιάσου». *agiasos.gr*.
5. ↑  *Αρχείο κυπελλούχων ΕΠΣ Λέσβου*, epsl.gr
6. ↑  *Δεν κατεβαίνει στην Γ' Εθνική ο Όλυμπος Αγιάσου*, sportlesvos.gr

Πηγές
-----

* Επίσημη ιστοσελίδα Αναγνωστηρίου Αγιάσου

* Επίσημη ιστοσελίδα Δημοτικής Ενότητας Αγιάσου

Εξωτερικοί σύνδεσμοι
--------------------

* Επίσημη σελίδα Facebook Γ.Π.Σ. Όλυμπος Αγιάσου
Η **Επιθεώρηση Εμπορικών Πλοίων** είναι ειδική υπηρεσία (Διεύθυνση) του Υπουργείου Εμπορικής Ναυτιλίας (Υ.Ε.Ν.) αρμόδια για τον έλεγχο και τη διενέργεια επιθεωρήσεων των ελληνικών εμπορικών πλοίων, πλοιαρίων κλπ, σύμφωνα με το άρθρο 35 και επόμενα του Κ.Δ.Ν.Δ.

Σκοπός
------

Ελέγχει μελέτες σχέδια των ναυπηγήσεων, μετασκευών, επισκευών ελληνικών φορτηγών πλοίων καθώς και τη καταλληλότητα των πάσης φύσεως ελληνικών επιβατηγών από άποψη ασφάλειας, υγιεινής και άνεσης. Είναι η "καθ΄ ύλην" αρμόδια Υπηρεσία για θέματα ασφάλειας των πλοίων σύμφωνα με διεθνείς συμβάσεις όπως και για τη χάραξη των γραμμών φόρτωσης των πλοίων. Στην αρμοδιότητά της εμπίπτουν και τα υπό ξένη σημαία επιβατηγά πλοία, εφόσον παραλαμβάνουν επιβάτες από ελληνικούς λιμένες.

Έδρα
----

Η Ε.Ε.Π. εδρεύει στον Πειραιά και επανδρώνεται με ικανό αριθμό τεχνικών επιθεωρητών. Σε όλους σχεδόν τους λιμένες της χώρας δια των Λιμενικών Αρχών συγκροτούνται "τοπικά κλιμάκια" επιθεώρησης σκαφών για κάλυψη έκτακτων περιστατικών.

Ιστορία
-------

Η Ε.Ε.Π. συστάθηκε δια του Βασιλικού διατάγματος της 30 Δεκεμβρίου του 1920, ημερομηνία που αποτελεί και το γενέθλιο της Υπηρεσίας.
Το **Πτωχευτικό Δίκαιο** αποτελεί ιδιαίτερο κλάδο του Εμπορικού Δικαίου που ρυθμίζει θεσμικά περιπτώσεις πτώχευσης και γενικότερα τη συλλογική ικανοποίηση των πιστωτών.

Ελληνικό Πτωχευτικό Δίκαιο
--------------------------

Στην Ελλάδα η πτώχευση ρυθμιζόταν από τον Εμπορικό Νόμο και ορισμένους άλλους συμπληρωματικούς νόμους, ο νεότερος όμως ν. 4738/2020 («Πτωχευτικός Κώδικας», «ΠτΚ») που τέθηκε σε ισχύ για τα νομικά πρόσωπα από 1η Μαρτίου 2021, ενώ για τα φυσικά πρόσωπα από 1η Ιουνίου 2021. 
Η πτώχευση κηρύσσεται με απόφαση του «πτωχευτικού δικαστηρίου», του πολυμελούς δηλ. πρωτοδικείου, που εδρεύει στον «τόπο των κύριων συμφερόντων» του οφειλέτη. Προϋποθέσεις της πτώχευσης είναι: 

1. Η εμπορική ιδιότητα του οφειλέτη (φυσικού ή νομικού προσώπου). Εξαίρεση αποτελούν νομικά πρόσωπα που επιδιώκουν οικονομικό σκοπό, έστω και αν δεν έχουν εμπορική ιδιότητα, και τα οποία μπορούν να πτωχεύσουν.
2. Η παύση πληρωμών του οφειλέτη, οριζόμενη από το νόμο ως αδυναμία εκπλήρωσης των ληξιπρόθεσμων χρηματικών υποχρεώσεών του, κατά τρόπο γενικό και μόνιμο. Όμως και εδώ υπάρχει εξαίρεση, με την έννοια ότι πτώχευση μπορεί να κηρυχθεί και με βάση απλώς «επαπειλούμενη» αδυναμία εκπλήρωσης, με την προϋπόθεση όμως ότι την πτώχευση ζητεί ο ίδιος ο οφειλέτης.

Την κήρυξη της πτώχευσης μπορούν να ζητήσουν τα ακόλουθα πρόσωπα: Πρώτον, κάθε πιστωτής που έχει έννομο συμφέρον. Δεύτερον, ο εισαγγελέας πρωτοδικών,εφόσον τούτο δικαιολογείται από λόγους δημόσιου συμφέροντος. Και τρίτον, ο ίδιος ο οφειλέτης. Μάλιστα ο οφειλέτης όχι απλώς δικαιούται, αλλά και υποχρεούται να ζητήσει την πτώχευσή του, αν έχει ήδη περιέλθει σε κατάσταση παύσης πληρωμών.

Το πτωχευτικό δικαστήριο θα κηρύξει την πτώχευση του οφειλέτη, αν διαπιστώσει ότι συντρέχουν οι παραπάνω προϋποθέσεις, διαφορετικά θα απορρίψει την αίτηση.
Ο **Βερεγγάριος Εστανιόλ ντε Αμπούριας** *(ισπανικά : Berenguer Estañol de Ampurias)*, ήταν καταγόμενος από την Αμπούριας (αρχικά ελληνική πόλη - αποικία γνωστή ως "Εμπόριον") Ισπανός γενικός βικάριος του Δουκάτου των Αθηνών την χρονική περίοδο 1312-1316. Είχε διορισθεί από τον Φρειδερίκο Β΄της Σικελίας για λογαριασμό του ανήλικου γιου του, 5 ετών τότε, Μανφρέδου ο οποίος είχε ανακηρυχθεί δούκας των Αθηνών μετά από αίτημα της Καταλανικής εταιρείας.

Ο Βερεγγάριος έφτασε στον Πειραιά το 1312, ήταν ικανός κυβερνήτης και εδραίωσε την καταλανική κυριαρχία στην Αττική και Βοιωτία. Αντιμετώπισε επιτυχημένα επιθέσεις από του Βενετούς του Νεγροπόντε, από τους Δούκες των Νέων Πατρών και του Δεσποτάτου της Ηπείρου αλλά και τον Νικόλαο Φοσερόλ διοικητή του Άργους και Ναυπλίας.

Αρρώστησε βαριά και πέθανε το 1316, τον αντικατέστησε ο Αλφόνσο Φαδρίκ.

Παραπομπές
----------

1. ↑  «Gran Enciclopèdia Catalana» (Καταλανικά) Grup Enciclopèdia. 0025156. Ανακτήθηκε στις 4  Οκτωβρίου 2021.

Πηγές
-----

* Setton, Kenneth M. *Catalan Domination of Athens 1311–1380*. Revised edition. Variorum: London, 1975.

|  |
| --- |
| Βερεγγάριος Εστανιόλ  **Θάνατος:** 1316 |
| ΠροκάτοχοςΝέος τίτλος μετά την κατάκτηση του Δουκάτου από την Καταλανική Εταιρεία | **Βικάριος του Δουκάτου των Αθηνών**1312 - 1316 | ΔιάδοχοςΑλφόνσο Φαδρίκ |
Ο **Πτολεμαίος ο Αλωρίτης** ήταν αντιβασιλέας της Μακεδονίας και μετέπειτα βασιλέας με την δολοφονία του Αλέξανδρου Β΄.

Ιστορικό
--------

Ο Πτολεμαίος επί βασιλείας Αμύντα Γ΄ υπηρετούσε ως απεσταλμένος των Μακεδόνων στην Αθήνα την περίοδο 375 - 373 π.Χ. 

Μετά τον θάνατο του Αμύντα Γ΄ το 370 π.Χ. σύναψε σχέσεις με την χήρα του, την Ευρυδίκη και κατά την απουσία του διαδόχου βασιλιά Αλέξανδρου Β΄ στην Θεσσαλία, επαναστάτησε εναντίον του για να καταλάβει τον θρόνο, με την βοήθεια της Ευρυδίκης, η οποία ήταν η μητέρα του Αλεξάνδρου. Αυτό προκάλεσε μεγάλη αναταραχή στις αριστοκρατικές οικογένειες της Μακεδονίας, οι οποίες κάλεσαν τον Πελοπίδα από την Θήβα ως διαμεσολαβητή για την επικράτηση της σταθερότητας και ειρήνης. Σύμφωνα με την ειρηνευτική συμφωνία, ο Αλέξανδρος παρέμεινε βασιλιάς και ο Πτολεμαίος ανέλαβε την θέση του αντιβασιλέα και ο Φίλιππος Β΄, ο μικρότερος αδελφός του Αλέξανδρου, δόθηκε ως όμηρος στην Θήβα για τήρηση των εγγυήσεων από τον Αλέξανδρο και ασφάλεια του Πτολεμαίου. Το 368 π.Χ. όμως, ο Πτολεμαίος δολοφόνησε τον Αλέξανδρο και έγινε ο ίδιος βασιλιάς. 

Με την σειρά του όμως, ο Πτολεμαίος δολοφονήθηκε τρία χρόνια αργότερα το 365 π.Χ. από τον Περδίκκα Γ΄, τον άλλο αδελφό του Αλέξανδρου, ο οποίος έγινε και ο επόμενος βασιλιάς.

Θεωρείται πως ο Πτολεμαίος καταγόταν από τον αδελφό του Αμύντα, Μενέλαο, θείο του Αλέξανδρου, του Περδίκκα και του Φιλίππου, κάτι που χρησιμοποίησε στις αξιώσεις του για την αρπαγή της βασιλείας.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βασιλείς της Μακεδονίας |
| --- |
|  |
| Αργεάδες | 
* Κάρανος
* Κοίνος
* Τυρίμμας
* Περδίκκας Α΄
* Αργαίος Α΄
* Φίλιππος Α΄
* Αέροπος Α΄
* Αλκέτας Α΄
* Αμύντας Α΄
* Αλέξανδρος Α΄
* Αλκέτας Β΄
* Περδίκκας Β΄
* Αρχέλαος Α΄
* Κρατερός
* Ορέστης
* Αέροπος Β΄
* Αρχέλαος Β΄
* Παυσανίας
* Αμύντας Β΄
* Αργαίος Β΄
* Αμύντας Γ΄
* Αλέξανδρος Β΄
* Περδίκκας Γ΄
* Αμύντας Δ΄
* Φίλιππος Β΄
* Αλέξανδρος Γ΄
* Φίλιππος Γ΄ o Αρριδαίος
* Αλέξανδρος Δ΄
 |  |
|  |
| Αντιβασιλείς | 
* Πτολεμαίος ο Αλωρίτης
* Αντίπατρος
* Πολυπέρχων
 |
|  |
| Αντιπατρίδες | 
* Κάσσανδρος
* Φίλιππος Δ΄
* Αλέξανδρος Ε΄
* Αντίπατρος Β´
* Αντίπατρος ο Ετησίας
 |
|  |
| Αντιγονίδες | 
* Δημήτριος Α΄ ο Πολιορκητής
* Αντίγονος Β΄ ο Γονατάς
* Δημήτριος Β΄ ο Αιτωλικός
* Αντίγονος Γ΄ ο Δώσων
* Φίλιππος Ε΄
* Περσέας
 |
|  |
| Εκτός δυναστειών | 
* Λυσίμαχος
* Πύρρος
* Πτολεμαίος Κεραυνός
* Μελέαγρος
* Σωσθένης (στρατηγός)
* Ανδρίσκος (ως Φίλιππος ΣΤ΄ - σφετεριστής)
 |

 |
Ο **Επαμεινώνδας Τσέλλος** του Κωνσταντίνου (1898 – Νοέμβριος 1979) ήταν Έλληνας στρατιωτικός και υπουργός. Από το 1957 έως το 1964 ήταν γενικός διευθυντής του ΟΤΕ.

Βιογραφία
---------

Γεννήθηκε στις 4 Ιουλίου 1898. Υπηρέτησε ως μόνιμος αξιωματικός και αποστρατεύτηκε αρχικά σε ηλικία 36 ετών. Κατά τον Πόλεμο του 1940-41 επανήλθε και αποστρατεύτηκε αργότερα με το βαθμό του Συνταγματάρχη.

Το 1935 ανέλαβε γραμματέας του Εθνικού Ενωτικού Κόμματος. Στην στην εξόριστη κυβέρνηση του Τσουδερού στο Κάιρο ήταν υφυπουργός Κοινωνικής Προνοίας, από το Νοέμβριο του 1942 έως το Μάρτιο του 1943, οπότε και παραιτήθηκε. Αργότερα διορίστηκε γενικός γραμματέας του Υπουργείου Ανασυγκροτήσεως. Στις 22 Δεκεμβρίου 1966 ανέλαβε στο Υπουργείο Εμπορίου, στην υπηρεσιακή κυβέρνηση Παρασκευόπουλου, θέση στην οποία παρέμεινε μέχρι τις 3 Μαΐου 1967. Κατά τα πρώτα χρόνια της χούντας έγινε ξανά υπουργός Εμπορίου, από τις 20 Ιουνίου 1968 έως τις 29 Ιουνίου 1970. To 1956 έγινε διευθυντής της νεοσύστατης ΕΡΕ και το 1957 διευθυντής του ΟΤΕ, θέση στην οποία έμεινε επί επτά έτη.

Πέθανε το 1979 και κηδεύτηκε από το Πρώτο Νεκροταφείο Αθηνών στις 13 Νοεμβρίου.

Έργα
----

* "Από την αστική στην ενωτική κοινωνία" (1942)

Πηγές
-----

1. 1 2  Ελληνικόν Who is Who, Έκδοτικός Οργανισμός Ελληνικών Who is Who, Αθήνα 1965, σελ. 607
2. ↑  Συλλογικό έργο, Εγκυκλοπαίδεια "2002", τ. 20, σελ. 73.
3. ↑  Κυβέρνησις ΕΜΜΑΝΟΥΗΛ ΤΣΟΥΔΕΡΟΥ, *gslegal.gov.gr*.
4. ↑  κυβέρνηση Παρασκευόπουλου, από την ιστοσελίδα της Γενικής Γραμματείας Κυβέρνησης
5. ↑  rulers.org
6. ↑  Η Βραδυνή, φύλλο 13ης Νοεμβρίου 1979, σελ. 13.
Αυτό το λήμμα αφορά το γραμματικό φαινόμενο.  Για το φυσικό φαινόμενο, δείτε: ελεύθερη πτώση.  
Ορισμένα μέρη του λόγου είναι *πτωτικά*, δηλαδή απαντώνται σε διάφορες **πτώσεις**. 

Στην πρωτοϊνδοευρωπαϊκή γλώσσα, από την οποία προέρχονται όλες οι ινδοευρωπαϊκές γλώσσες, πιστεύεται ότι υπήρχαν οκτώ πτώσεις: 

* η Ονομαστική, που χρησιμοποιούμε ως υποκείμενο ρήματος, και όταν αναφερόμαστε σε κάτι με το *όνομά* του
* η Γενική, που χρησιμοποιείται όταν αναφερόμαστε στο *γένος* κάποιου πράγματος
* η Δοτική, που χρησιμοποιούμε για το ον που αφορά η ενέργεια του ρήματος
* η Αιτιατική, που χρησιμοποιούμε όταν αναφερόμαστε στην *αιτία* κάποιας ενέργειας
* η Κλητική, που χρησιμοποιούμε όταν καλούμε κάποιον, ή όταν προσφωνούμε κάτι
* η Αφαιρετική, που δηλώνει κατεύθυνση από τοπο
* η Τοπική, που δηλώνει κατεύθυνση προς τόπο
* η Οργανική, που δηλώνει το όργανο με το οποίο γίνεται μια ενέργεια

Η νέα ελληνική γλώσσα έχει διατηρήσει τέσσερις πτώσεις: ονομαστική, γενική, αιτιατική και κλητική. Η αρχαία ελληνική της Κλασικής Εποχής είχε πέντε, τις σημερινές τέσσερις και τη δοτική. Ήδη οι πτώσεις είχαν μειωθεί σε έξι στη διάρκεια της μυκηναϊκής περιόδου -η αφαιρετική έχει συγχωνευθεί στη γενική και η τοπική στη δοτική. Αργότερα, στην Αρχαϊκή Εποχή, μειώθηκαν σε πέντε, επειδή στο μεταξύ η οργανική συγχωνεύθηκε στη δοτική. Σε κείμενα της Γραμμικής Β μαρτυρούνται, πάντως, η οργανική και η τοπική.

Τα πτωτικά μέρη του λόγου είναι: το Άρθρο, το Ουσιαστικό, το Επίθετο, η Αντωνυμία και η Μετοχή.
Ο **Πύργος του Ρολογιού του Νοσοκομείου Ετφάλ** (στα τουρκικά: **Etfal Hastanesi Saat Kulesi**) (αλλιώς και Πύργος του Ρολογιού του Παιδιατρικού Νοσοκομείου) βρίσκεται στον κήπου του νοσοκομείου Χαμιντιέ Ετφάλ (πλέον Νοσοκομείο Σισλί Ετφάλ) στην περιοχή Σισλί, της Κωνσταντινούπολης. Κατασκευάστηκε με εντολή του Σουλτάνου Αμπνούλ Χαμίντ Β’ σε σχέδια του αρχιτέκτονα Μεχμέτ Σουκρού Μπέη. 
Έχει 20μ. ύψος και για την κατασκευή του χρησιμοποιήθηκε μάρμαρο και εξαιρετική πέτρα χερεκέ. Στην πρόσοψή του υπάρχει η τουρά του Σουλτάνου Αμπντούλ Χαμίτ Β'.

Εξωτερικοί σύνδεσμοι
--------------------

* Πολυμέσα σχετικά με το θέμα  Etfal Hospital Clock Tower στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 236417374
* LCCN: nb2004310679

 |

 |
Ο **Επαμεινώνδας Χαρίλαος** ήταν Έλληνας επιχειρηματίας, βιομήχανος και τραπεζίτης του 20ού αιώνα με καταγωγή από την Αίνο της Ανατολικής Θράκης.

Βιογραφικά στοιχεία
-------------------

Γεννήθηκε στο Γαλάτσι της Ρουμανίας το 1874 έλκοντας την καταγωγή του από την Αίνο της Ανατολικής Θράκης. Ο πατέρας του μετοίκησε στην Αθήνα το 1879. Ο Επαμεινώνδας πήγε σχολείο στην Αθήνα και φοίτησε στο λύκειο Σιμοπούλου και στο γυμνάσιο Νεαπόλεως. Σπούδασε στην Νομική Σχολή του Εθνικού Πανεπιστημίου της Αθήνας, ενώ δούλευε υπάλληλος στην Τράπεζα Βιομηχανικής Πίστεως της Ελλάδας. 

Μαζί με τον Νικόλαο Κανελλόπουλο ίδρυσε το Σαπωνοποιείο και Ελαιουργείο Ελευσίνας. Το 1898 ίδρυσε την Οινοποιητική και Οινοπνευματική Εταιρία Ε. Χαρίλαος και Σια, και οχτώ χρόνια αργότερα την Ελληνική Εταιρία Οίνων και Οινοπνευμάτων Α.Ε. Τα επόμενα χρόνια επεξέτεινε τις δραστηριότητές του και σε άλλους τομείς: ίδρυσε τις επιχειρήσεις Α.Ε. Ψυγεία Θεσσαλονίκης και Α.Ε. Ψυγεία Πειραιώς, την Οικοδομική Εταιρία Θεσσαλονίκης (1919), με την οποία έκτισε κατοικίες και τις πουλούσε σε άστεγους και πρόσφυγες της Θεσσαλονίκης. Από αυτόν η περιοχή καθιερώθηκε να ονομάζεται *Χαριλάου*.. Επίσης ίδρυσε την Τράπεζα Βιομηχανίας (1929), την Α.Ε. Γεωργική Εταιρία Λεσίνι, που προχώρησε στην αποξήρανση του έλους Λεσίνι στον Αστακό, έγινε μέτοχος των ασφαλιστικών εταιρειών Ζωή και Πυρ, και για πολλά χρόνια ήταν πρόεδρος του Δ.Σ. του Εμπορικού και Βιομηχανικού Επιμελητηρίου Αθηνών, στην ίδρυση του οποίου είχε πρωτοστατήσει. Συνέβαλε στη δημιουργία προσφυγικών συνοικισμών στην Αθήνα και τη Θεσσαλονίκη ως πρόεδρος του Ταμείου Περιθάλψεως Προσφύγων. Το 1943 έγινε καθηγητής της Ανωτέρας Σχολής Βιομηχανικών Σπουδών (σήμερα Πανεπιστήμιο Πειραιώς). Ήταν ο πρώτος υπουργός του νεοσυσταθέντος Υπουργείου του Επισιτισμού.

Παραπομπές
----------

1. ↑  «thessmemory.gr». Αρχειοθετήθηκε από το πρωτότυπο στις 10 Οκτωβρίου 2019. Ανακτήθηκε στις 26 Νοεμβρίου 2019.
2. ↑  «thessmemory.gr». Αρχειοθετήθηκε από το πρωτότυπο στις 10 Οκτωβρίου 2019. Ανακτήθηκε στις 26 Νοεμβρίου 2019.
3. ↑  Εργασίες Πολιτιστικού Προγράμματος, "Η περιοχή Χαριλάου", 2ο Γυμνάσιο Χαριλάου

Πηγές
-----

* Επαμεινώνδας Χαρίλαος συνοπτικό βιογραφικό σημείωμα από το Ινστιτούτο Νεοελληνικών Ερευνών
* *Πανελλήνιον Λεύκωμα Εθνικής Εκατονταετηρίδος 1821-1921 : Η χρυσή βίβλος του ελληνισμού. Τόμος Α' Οικονομολογικά*. Αθήνα: Ν. Σηφάκης και Ι. Χατζηιωάννου. 1921. Ανακτήθηκε στις 24 Μαΐου 2010.
* Εγκυκλοπαίδεια Πάπυρος Λαρούς Μπριτάννικα,τ.52
* Δεληγιάννης, Ανδρέας Θ. [και] Παπαδημητρίου, Δημήτρης Ι. Τα ψυγεία του Επαμεινώνδα Χαριλάου στη Θεσσαλονίκη, Μακεδονικά, τ. 27 (1990), σ. 156-170

Εξωτερικοί σύνδεσμοι
--------------------

*
Με τον όρο **βουλευτική έδρα** ορίζεται ο τόπος στον οποίο εκλέγεται ένας Βουλευτής, κατά τη διενέργεια βουλευτικών εκλογών και όχι βέβαια το έδρανο της Βουλής που καταλαμβάνει αυτός όπως πολλοί λανθασμένα συγχέουν.

Γενικά
------

Σε κάθε εκλογική περιφέρεια ορίζεται κάθε φορά και ένας αριθμός βουλευτικών εδρών που είναι ανάλογος του νόμιμου πληθυσμού της ίδιας περιφέρειας, όπως προκύπτει από την τελευταία απογραφή πληθυσμού, τα επίσημα αποτελέσματα της οποίας έχουν προηγουμένως δημοσιευτεί στην Εφημερίδα της Κυβερνήσεως. Το σύνολο των βουλευτικών εδρών είναι **288**. Οι υπόλοιποι 12 μέχρι τους 300 βουλευτές που προβλέπονται στην ελληνική Βουλή είναι οι λεγόμενοι βουλευτές επικρατείας που "εκλέγονται" ενιαία σ΄ όλη την επικράτεια.

Προσδιορισμός εδρών
-------------------

Ο αριθμός των βουλευτικών εδρών ανά εκλογική περιφέρεια προσδιορίζεται με το εκλογικό μέτρο όπως αυτό ορίζεται από την ισχύουσα εκλογική νομοθεσία. Συγκεκριμένα μετά τη δημοσίευση στην Εφημερίδα της Κυβερνήσεως των επισήμων αποτελεσμάτων της απογραφής του νομίμου πληθυσμού της χώρας, ακολουθεί αμέσως η έκδοση Προεδρικού Διατάγματος στο οποίο και ορίζονται οι βουλευτικές έδρες ανα εκλογική περιφέρεια σύμφωνα με το εκλογικό μέτρο. Το διάταγμα αυτό ισχύει μέχρι τη δημοσίευση των αποτελεσμάτων της επόμενης απογραφής του πληθυσμού.  

Στις βουλευτικές εκλογές του Μαΐου 2012 ίσχυε εν προκειμένω η κατανομή των 288 βουλευτικών εδρών όπως είχε οριστεί στο 1ο άρθρο του Π.Δ.381/2002 (ΦΕΚ 332Α΄/2002), δηλαδή επί της απογραφής του 2001.

Εκ του αριθμού των βουλευτικών εδρών που προσδιορίζονται σε κάθε εκλογική περιφέρεια χαρακτηρίζεται και αυτή αντίστοιχα, σε μονοεδρική, διεδρική, τριεδρική και πολυεδρική. Τον μεγαλύτερο αριθμό εδρών, με τον τελευταίο εκλογικό νόμο του 2012, κατέχει η εκλογική περιφέρεια Β΄ Αθηνών που φθάνει τις **42 έδρες**, ακολουθώντας η Α΄ Αθηνών με 17, η Α΄ Θεσσαλονίκης με 16, η Αττικής με 12 και Αχαΐας με 9, ενώ έπονται οι άλλες με μικρότερο αριθμό.  
 Μονοεδρικές περιφέρειες είναι των Γρεβενών, Ευρυτανίας, Ζακύνθου, Κεφαλληνίας, Λευκάδας, Σάμου και Φωκίδας.

Πηγές
-----

* Άρθρο 2ο του Π.Δ. 26/2012 (ΦΕΚ 57Α΄/15.3.2012).
Ο **Ερνέστο Γκαρσία** (26 Φεβρουαρίου 1884 – 28 Ιανουαρίου 1955) ήταν πολιτικός του Μεξικού που συμμετείχε ως στρατιώτης στη Μεξικανική Επανάσταση και τη Μάχη του Zacatecas, που υπηρετούσε κάτω από το βαθμό του συνταγματάρχη .

Πρόωρη ζωή και στρατιωτικά χρόνια
---------------------------------

Ο Ερνέστο Γκαρσία γεννήθηκε στις 26 Φεβρουαρίου 1884 κοντά στο Nieves, Zacatecas ως το δεύτερο από τα επτά παιδί του Χοσέ Γκαρσία (1855–1935). Βαφτίστηκε δώδεκα ημέρες αργότερα στις 9 Μαρτίου στην Καθολική Εκκλησία της Santa María de las Nieves.  Μετά το θάνατο του Castañeda από την ασθένεια, η García παντρεύτηκε και πάλι με τον Ignacia Balderas Martínez το 1897 και είχε τέσσερα περισσότερα παιδιά πριν πεθάνει το 1901. Το 1910, ξέσπασε η μεξικανική επανάσταση, προτρέποντας τον νεότερο Γκαρσία να προσέλθει και να βοηθήσει στην υπόθεση. Συνολικά, συμμετείχε σε 29 στρατιωτικές ενέργειες (συμπεριλαμβανομένης της Μάχης του Zacatecas ), ανεβαίνοντας στις τάξεις και κερδίζοντας τον βαθμό του συνταγματάρχη μέσα από το θάρρος και την ανδρεία του.

Αργότερα ζωή και θάνατος
------------------------

Λίγες μέρες μετά τη μάχη του Zacatecas, επέστρεψε στην Nieves και παντρεύτηκε τη Luciana Segura Burciaga (1890–1942) στις 15 Ιουλίου 1914 (η οποία ήταν την ίδια ημέρα που ο πρόεδρος Victoriano Huerta παραιτήθηκε μετά την ήττα του Ομοσπονδιακού Στρατού στη μάχη του Zacatecas).  Το 1930 ο Γκαρσία εκλέχτηκε για πρώτη φορά ως ένας από τους πολλούς όρους ως δημοτικός πρόεδρος του δήμου Nieves (ο οποίος από το 1963 ήταν ο δήμος του στρατηγού Francisco R. Murguía). Αφού πέθανε ο Σέγκουρα χωρίς να έχει πάρει παιδιά, η Γκαρσία παντρεύτηκε τη Ρόζα Χερνάντεζ Ντελγάδο (1914-–1978) στις 10 Φεβρουαρίου 1943, ηλικίας 58 και 28, αντίστοιχα.  Κατά τη διάρκεια του γάμου τους, είχαν 7 παιδιά, 3 από τα οποία ζουν και ζουν στο Μεξικό από το 2020. Στις 28 Ιανουαρίου 1955, ο Γκαρσία πέθανε από πνευμονία στην ηλικία των 70 ετών. Είναι διεσπαρμένος στο δημοτικό νεκροταφείο.

βιβλιογραφικές αναφορές
-----------------------

1. ↑  «Zacatecas - General Francisco R. Murguía». *siglo.inafed.gob.mx*. Αρχειοθετήθηκε από το πρωτότυπο στις 10 Ιουλίου 2018. Ανακτήθηκε στις 28 Φεβρουαρίου 2020.
2. ↑
3. ↑  "Huerta's Final Message to the Mexican Congress".
4. ↑
5. ↑
O **Ερνέστος Γ΄** (17 Δεκεμβρίου 1518 - 2 Απριλίου 1567) από τον Οίκο των Γουέλφων ήταν πρίγκιπας του Γκρούμπενχαγκεν, που ήταν μέρος του δουκάτου του Μπράουνσβαϊγκ.

Βιογραφία
---------

Γεννήθηκε στο Οστερόντε και ήταν ο πρώτος γιος του Φιλίππου Α΄ πρίγκιπα του Γκρουμπενχάγκεν και της Αικατερίνης, κόρης του Έρνεστ Β΄ κόμη του Μάνσφιλντ-Φόρντεροτ. Το 1546 πήρε μέρος με τον πατέρα του και τους αδελφούς του στον πόλεμο της Σμαλκαλδικής Ένωσης στη νότια Γερμανία, που τελείωσε με την ήττα της στο Ίνγκολστατ.

Το 1551 απεβίωσε ο πατέρας του και τον διαδέχτηκε. Ο ίδιος απεβίωσε στο κάστρο Χέρτσμπεργκ το 1567 και επειδή δεν είχε άρρενες απογόνους, τον διαδέχθηκε ο επόμενος αδελφός του Βόλφγκανγκ. Όταν και αυτός απεβίωσε το 1595, τον διαδέχθηκε ο νεότερος αδελφός τους Φίλιππος Β΄.

Οικογένεια
----------

Το 1547 νυμφεύτηκε στο Βόλγκαστ τη Μαργαρίτα, κόρη του Γεωργίου Α΄ δούκα της Πομερανίας και είχε τέκνο:

* Ελισάβετ 1550-1586, παντρεύτηκε τον Ιωάννη Β΄ δούκα του Σλέσβιχ-Χόλσταϊν-Σόνντερμπουργκ και είχε 14 τέκνα.

Πηγές
-----

* Paul Zimmermann: Das Haus Braunschweig-Grubenhagen, Wolfenbüttel, 1911
* Georg Max: Geschichte des Fürstentums Grubenhagen, Hannover, 1862

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50335822
* GND: 130494844
* BNE: XX5141211

 |

 |
**Γενικές εκλογές** διεξήχθησαν στις Νήσους Φερόες την 1η Σεπτεμβρίου 2015. Οι εκλογές για το Κοινοβούλιο της Δανίας (Folketing) διεξήχθησαν από πριν στις 18 Ιουνίου.

Πλαίσιο
-------

Στις 4 Αυγούστου 2015 η Βουλή (Løgting) ενέκρινε πρόταση με την οποία άσκησε κριτική στον πρωθυπουργό Κάι Λέο Γιοχάνεσεν και τον πρώην υπουργό Εσωτερικών Κάρι Π. Χόιγκαρντ, κατηγορώντας τον Γιοχάνεσεν ότι είπε ψέματα στο κοινοβούλιο για το συμβόλαιο ύψους 1 εκατ. κορόνων με την Copenhagen Infrastructure Partners με σκοπό την κατασκευή ενός υποθαλάσσιου τούνελ μεταξύ της Εϊστουρόι και της Στρεϊμόι.

Τον Ιούνιο του 2015 η έρευνα που διεξήγαγε ο πρώην συνήγορος του πολίτη στη χώρα έδειξε ότι εν γνώσει του ο πρωθυπουργός είχε πει ψέμετα στη Βουλή πολλές φορές, παραβιάζοντας τη νομοθεσία. Ο πρωθυπουργός αρνήθηκε να κάνει κάτι για το θέμα και πήγε διακοπές για 1 μήνα.
Στις 29 Ιουλίου κατά την καθιερωμένη του ομιλία προς το Κοινοβούλιο ανακοίνωσε την προκήρυξη γενικών εκλογών. Στις 4 Αυγούστου η πρόταση του πρωθυπουργού για εκλογές έγινε ομόφωνα δεκτή από τη Βουλή.

Εκλογικό σύστημα
----------------

Τα 33 μέλη του Løgting εξελέγησαν με ανοικτή λίστα και με απλή αναλογική open list σε μία πανεθνική εκλογική περιφέρεια, με όριο για να εισέλθει ένα κόμμα στη Βουλή το 3,03030%. Η κατανομή των εδρών έγινε με τη μέθοδο Ντ' Οντ.

Αποτελέσματα
------------

| Κόμμα | Ψήφοι | % | +/– | Έδρες | +/– |
| --- | --- | --- | --- | --- | --- |
| Σοσιαλδημοκρατικό Κόμμα | 8.093 | 25,1 | +7,3 | 8 | +2 |
| Δημοκρατία | 6.691 | 20,7 | +2,5 | 7 | +1 |
| Λαϊκό Κόμμα | 6.102 | 18,9 | –3,6 | 6 | –2 |
| Κόμμα Ένωσης | 6.046 | 18,7 | –5,9 | 6 | –2 |
| Πρόοδος | 2.241 | 7,0 | +0,7 | 2 | 0 |
| Κόμμα Κέντρου | 1.779 | 5.5 | –0,7 | 2 | 0 |
| Κόμμα Αυτοκυβέρνησης | 1.305 | 4,1 | –0,2 | 2 | +1 |
| Άκυρα/λευκά ψηφοδέλτια | 117 | – | – | – | – |
| **Σύνολο** | **32.374** | **100** | **0** | **33** | **0** |
| Εγγεγραμμένοι/συμμετοχή | 36.458 | 88,8 | +2,2 | – | – |
| Πηγή: KVF |

Από τα 117 άκυρα ψηφοδέλτια, τα 76 ήταν λευκά και 41 άκυρα.

Σχηματισμός κυβέρνησης
----------------------

Μετά τη νίκη του Σοσιαλδημοκρατικού Κόμματος (Javnaðarflokkurin) στις εκλογές, νέος πρωθυπουργός ανέλαβε ο Άξελ Β. Γιοχάνεσεν στις 15 Σεπτεμβρίου 2015.

Παραπομπές
----------

1. ↑  Samuelsen, Ingi (29 Ιουλίου 2015). «Løgtingsval 1. september» (στα Φεροϊκά). Portal.fo. Αρχειοθετήθηκε από το πρωτότυπο στις 30 Ιουλίου 2015. Ανακτήθηκε στις 29 Ιουλίου 2015.
2. ↑  «Uppskot um misálit á løgmann fall». KVF. 4 Αυγούστου 2015.
3. ↑  «Ein hjálpandi hond til løgtingið». in.fo. 23 Ιουνίου 2015. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 15 Σεπτεμβρίου 2015.
4. ↑  «Uppskot um misálitisváttan». Norðlysið. 4 Αυγούστου 2015. Αρχειοθετήθηκε από το πρωτότυπο στις 7 Σεπτεμβρίου 2015. Ανακτήθηκε στις 15 Σεπτεμβρίου 2015.
5. ↑  «To færøske toppolitikere brød lov i kontroversiel tunnelsag». Business. 25 Ιουνίου 2015.
6. ↑  Elections to the Faroese Løgting Election Resources
7. ↑  Løgtingsval 1. september 2015 KVF
8. ↑  Rana, Hallur av (15 Σεπτεμβρίου 2015). «Hetta er nýggja landsstýrið» (στα Φεροϊκά). in.fo. Αρχειοθετήθηκε από το πρωτότυπο στις 22 Οκτωβρίου 2015. Ανακτήθηκε στις 15 Σεπτεμβρίου 2015.
**Βουλευτικές εκλογές** διεξήχθησαν στο Βιετνάμ στις 22 Μαΐου 2016. Εξελέγησαν τα μέλη της Εθνοσυνέλευσης, τα οποία στη συνέχεια εξέλεξαν τον πρωθυπουργό της χώρας. Επίσης, εξελέγησαν τα μέλη των λαϊκών συμβουλίων σε όλα τα επίπεδα.

Καθώς στο Βιετνάμ επικρατεί μονοκομματικό καθεστώς, το κυβερνών Κομμουνιστικό Κόμμα του Βιετνάμ ήταν το μοναδικό κόμμα που έλαβε μέρος στις εκλογές.

Εκλογικό σύστημα
----------------

Η εκλογή των μελών της εθνοσυνέλευσης έγινε σε 184 πολυεδρικές περιφέρειες σε 2 γύρους. Εξελέγησαν ως και 500 υποψήφιοι. Για να εκλεγεί κάποιος έπρεπε να είχε συμπληρώσει τουλάχιστον το 50% των ψήφων στον πρώτο γύρο και ο δεύτερος γύρος θα διεξαγόταν με πλειοψηφικό σύστημα.

Εκστρατεία
----------

Με βάση τον εκλογικό νόμο η ημέρα των εκλογών ορίστηκε να είναι Κυριακή. Η ημερομηνία διεξαγωγής τους ανακοινώθηκε στις 24 Νοεμβρίου 2015.

Συνολικά δόθηκε η έγκριση σε 870 υποψηφίους να κατέλθουν στις εκλογές, συμπεριλαμβανομένων 97 ανεξάρτητων και 11 που αυτοπροτάθηκαν.

Αποτελέσματα
------------

| Κόμμα | Ψήφοι | % | Έδρες |
| --- | --- | --- | --- |
| Κομμουνιστικό Κόμμα |  | 95,75 | 473 |
| Ανεξάρτητοι |  | 4,25 | 21 |
| Άκυρα/λευκά ψηφοδέλτια |  | – | – |
| **Σύνολο** | **67.049.091** | **100** | **494** |
| Εγγεγραμμένοι/συμμετοχή | 67.485.482 | 99,35 | – |
| Πηγή: IPU |

Παραπομπές
----------

1. ↑  «General elections set to be held on May 22, 2016». Vietnam Breaking News. 24-11-2015. Αρχειοθετήθηκε από το πρωτότυπο στις 2016-02-17.. Ανακτήθηκε στις 14-2-2016.
2. ↑  Electoral system IPU
3. ↑  Election prep nearly complete Viet Nam News, 19-5-2016
4. ↑  Last elections IPU
**Βουλευτικές εκλογές** στα Ηνωμένα Αραβικά Εμιράτα για την ανάδειξη των μισών από τα μέλη του Ομοσπονδιακού Εθνικού Συμβουλίου διεξήχθησαν στις 3 Οκτωβρίου 2015 
με ποσοστό συμμετοχής 35,26%.

Εκλογικό σύστημα
----------------

Την ημέρα των εκλογών το 40μελές Ομοσπονδιακό Εθνικό Συμβούλιο αποτελείτο από 20 έμμεσα εκλεγμένα μέλη και ισάριθμα διορισμένα μέλη. Τα 20 αιρετά μέλη εξελέγησαν από 7 εκλεκτορικά κολέγια. Τα 4 μέλη αναδείχθηκαν από τα εμιράτα του Αμπού Ντάμπι και του Ντουμπάι, ενώ τα κολέγια των Σαριά και Ρας αλ Καϊμά εξέλεξαν 3 και τα κολέγια των εμιράτων Ατζμάν, Φουτζέιρα και Ουμ αλ Κουγάιν εξέλεξαν 2. Μόνο γύρω στο ένα τρίτο του πληθυσμού ήταν μέλη των εκλεκτορικών κολεγίων.

Οι εκλογές διενεργήθηκαν με τη χρήση του συστήματος των δύο γύρων, με απαιτούμενο για τους υποψήφιους την συγκέντρωση ποσοστού τουλάχιστον 50% των ψήφων στον πρώτο γύρο, προκειμένου να εκλεγούν. Ο κάθε ψηφοφόρος είχε τόσες πολλές ψήφους όσες ήταν οι έδρες που εξελέγησαν από το κολέγιό τους.

Πλαίσιο
-------

Συνολικά 330 υποψήφιοι κατήλθαν στις εκλογές, από τους οποίους οι 252 ήταν άντρες και οι 78 γυναίκες. Η προεκλογική εκστρατεία ξεκίνησε στις 6 Σεπτεμβρίου και ολοκληρώθηκε στις 30 Σεπτεμβρίου.

Αποτελέσματα
------------

Επί συνόλου 20 εκλεγμένων μελών, 19 ήταν άντρες και 1 γυναίκα, η Νααμά αλ Σαρχάν, η οποία εξελέγη στο εμιράτο Ρας αλ Καϊμά. Η συμμετοχή στις εκλογές ήταν 35%, έναντι 26% για τις βουλευτικές εκλογές του 2011. Η εκλογική διαδικασία ήταν επιτυχής, σύμφωνα με ανακοίνωση των αρχών.

| Κόμμα | Ψήφοι | % | Έδρες |
| --- | --- | --- | --- |
| Ανεξάρτητοι |  |  | 20 |
| Άκυρα/λευκά ψηφοδέλτια |  | – | – |
| **Σύνολο** | **79.157** |  | **20** |
| Εγγεγραμμένοι/συμμετοχή | 224.279 | 35,29 | – |
| Πηγή: IPU |

Παραπομπές
----------

1. ↑  UAE set for FNC election Khaleej Times, 2-10-2015
2. 1 2  Εκλογές στα Ηνωμένα Αραβικά Εμιράτα για τα μισά μέλη του Ομοσπονδιακού Εθνικού Συμβουλίου, euronews.com. 4-10-2015.
3. 1 2  Electoral system IPU
4. ↑  Voting is a privilege that I intend to exercise wisely The National, 1-10-2015
5. ↑  Breakdown: 2015 FNC election results The National, 5-10-2015
6. ↑  When and how FNC elections will be held Emirates 24/7, 5-6-2015
7. ↑  Last elections IPU
8. ↑  National Elections Committee: voter turnout reasonable considering ‘lack of pressure’ in UAE The National, 4-10-2015
Το Β.Π.Α/Τ **Βασιλεύς Γεώργιος Α' (D-14)** ήταν τύπου Greyhound, Βρετανικής κατασκευής, ναυπηγήθηκε στα ναυπηγεία 'Yarrow & Company (Scotstoun, Scotland)' το διάστημα 1936 – 1938 και ήταν αδελφό πλοίο του Αντιτορπιλικού Βασίλισσα Όλγα D-15. Η καθέλκυση αυτού έγινε στις 3 Μαρτίου 1938 και εντάχθηκε στο Βασιλικό Ναυτικό επί κυβερνήσεως Ι. Μεταξά. Από την ένταξή του στην Δύναμη του Στόλου χρησιμοποιήθηκε σαν αρχηγίδα του στολίσκου των Αντιτορπιλικών. Έλαβε μέρος στις επιχειρήσεις του Β’ Παγκοσμίου Πολέμου της περιόδου 1940 -1941 και συγκεκριμένα στην πρώτη (14-15 Ιανουαρίου 1940) και τρίτη (4-5 Ιανουαρίου 1941) επιδρομή στο Στενό του Οτράντο, καθώς και σε συνοδείες νηοπομπών.

Στις 14 Απριλίου του 1941 και ενώ βρίσκονταν στο Σοφικό του Σαρωνικού σε διασπορά δέχθηκε σφοδρή αεροπορική επίθεση από τους Γερμανούς και έπαθε σοβαρές ζημιές. Ο Κυβερνήτης του πλοίου Αντ/ρχος Πύρρος Λάππας επιδεικνύοντας ιδιαίτερη τόλμη και αποφασιστικότητα κατάφερε τελικά με πολλές δυσκολίες, παρά τη κλίση που είχε πάρει το πλοίο και τον κίνδυνο που διέτρεχε να δεχτεί δεύτερη επίθεση, να το σώσει φέρνοντάς το αργά - αργά στον Ναύσταθμο Σαλαμίνας όπου και εισήλθε σε πλωτή δεξαμενή για ευρεία επισκευή. Λόγω όμως της Γερμανικής προέλασης και της αδυναμίας έγκαιρης επισκευής, προκειμένου αυτό να μη γίνει λεία πολέμου ο κυβερνήτης διέταξε τη ταχεία βύθιση της δεξαμενής μαζί με το πλοίο, που όμως δεν έγινε σε βαθμό ικανοποιητικό, λόγω αβαθών.

Έτσι οι Γερμανοί καταλαμβάνοντας στη συνέχεια τον ναύσταθμο το ανέλκυσαν, το επισκεύασαν και το έθεσαν σε ενεργό υπηρεσία με το όνομα "Ερμής". Ήταν αρχηγίδα της συνοδείας της νηοπομπής εναντίον της οποίας επετέθη το υποβρύχιο Τρίτων που είχε ως αποτέλεσμα τη βύθιση του τελευταίου.  
 
Στις 30 Απριλίου 1943 μετά από συμμαχική αεροπορική επιδρομή υπέστη σοβαρές βλάβες και προσάραξε κοντά στο ακρωτήρι Μπον της Τυνησίας.

Μετά την απελευθέρωση της περιοχής από τους συμμάχους, η επισκευή του πλοίου κρίθηκε ασύμφορη και το πλοίο εγκαταλείφθηκε.

Εξωτερικοί σύνδεσμοι
--------------------

* Το Α/Τ Βασιλεύς Γεώργιος Α' στην επίσημη ιστοσελίδα του Ελληνικού Πολεμικού Ναυτικού
Ξυλογραφία από το *Serpentum et draconum historiae* του Ulisse Aldrovandi (Μπολόνια 1640)
Ο **βασιλίσκος** ήταν ένα απ' τα χειρότερα τέρατα που έχει πλάσει η φαντασία του ανθρώπου. Στις πρώτες αναπαραστάσεις του έμοιαζε με ένα μικρό φίδι με λοφίο, που μπορούσε να σκοτώσει με το δηλητήριο του αλλά και με το ίδιο του το βλέμμα,καθώς πίστευαν πως μπορεί να βάλει φωτιά ή να πετρώσει κάποιον ή κάτι όταν το κοιτάει. Κατά το Μεσαίωνα, το φαντάζονταν μεγαλύτερο, με ανάσα που μπορούσε να σκοτώσει και έναν πολύ τρομακτικό βρυχηθμό. Αργότερα άλλαξε για τελευταία φορά η μορφή του: υποστήριζαν πως προερχόταν από αυγό που είχε γεννήσει πετεινός και κλώσησε βάτραχος. Έτσι τελικά απέκτησε κεφάλι και σώμα κόκορα, φτερά δράκου και ουρά φιδιού.

Αδυναμίες/τρόποι φόνευσης
-------------------------

Ο μόνος τρόπος για να σκοτώσει κανείς βασιλίσκο ήταν να του δείξει το είδωλό του σε έναν καθρέφτη ή να τον βάλει να ακούσει το λάλημα ενός κόκορα. Το μόνο ζώο όμως που μπορούσε να σκοτώσει το τρομερό τέρας αυτό ήταν η μικροσκοπική νυφίτσα, καθώς είχε ανοσία στο βλέμμα και το δηλητήριό του.

Πηγές
-----

* The Medieval Bestiary - Basilisk
Η **επιτροπή εράνων** είναι ένα είδος νομικού προσώπου ιδιωτικού δικαίου, όπως το σωματείο,το ίδρυμα, οι αστικές εταιρείες και οι εμπορικές εταιρείες.

Η επιτροπή εράνων ως νομικό πρόσωπο ορίζεται στον Αστικό Κώδικα. Επιτροπή εράνων είναι η ένωση τουλάχιστον πέντε μελών που έχει αποκτήσει προσωπικότητα με προεδρικό διάταγμα και έχει ως έργο να συγκεντρώσει χρήματα ή άλλα αντικείμενα με εράνους, γιορτές ή άλλα παρόμοια μέσα για την εξυπηρέτηση σκοπού δημοσίου ή κοινωφελούς.

Πηγές
-----

* Άρθρο 122 Αστικού Κώδικα
* Ν. Παπαδόπουλος: Γενικές Αρχές Δικαίου (ιδίως για τους εντρυφώντες στον κλάδο της Διοίκησης των Επιχειρήσεων). Εκδόσεις ΔΙΣΙΓΜΑ 2010.
Η **Ζελόν** (γαλλικά: *Gellone*) είναι κοιλάδα, όπου ανεγέρθηκε μετά το 804 από τον Γουλιέλμο της Ζελόν το Αββαείο του Σαιν-Γκιλέμ-λε-Ντεζέρ, επίσης γνωστό ως Αββαείο της Ζελόν, στα βόρεια του Μονπελιέ, εντός του γαλλικού νομού του Ερώ και της περιοχής του Λανγκντόκ-Ρουσιγιόν.

Η κοιλάδα διασχίζεται από το ρέμα *Λε Βερντύ* (γαλλικά: *Le Verdus*), ενώ περιλαμβάνει το χωριό του Σαιν-Γκιλέμ-λε-Ντεζέρ.

Σήμερα, τμήμα του περιστυλίου του αββαείου της Ζελόν διατηρείται στο Μουσείο των Περιστυλίων του Τζορτζ Γκρέι Μπάρναρντ, στη Νέα Υόρκη.

Παραπομπές
----------

1. ↑  (Γαλλικά) «Le Val de Gellone». *www.saint-guilhem-le-desert.com*. Commune de Saint-Guilhem-le-Désert. Αρχειοθετήθηκε από το πρωτότυπο στις 21 Νοεμβρίου 2018. Ανακτήθηκε στις 21 Νοεμβρίου 2018.

Πηγές
-----

* (Γαλλικά) Dom Claude de Vic & Dom Joseph Vaissete (2000). *Histoire générale de Languedoc*. **Β**. Νιμ: Editions Lacour. ISBN 978-2869717121.

|  |  |
| --- | --- |
| 

|  |
| --- |
| * Πύλη:Λανγκντόκ-Ρουσιγιόν
 |

 |
Ο **Ρομουάλδος Β'** ο *Νεότερος*, *Romuald II* (απεβ. το 732  ) ήταν γιος του Γισούλφος Α΄ και της Βινιπέργκας. Έγινε δούκας του Μπενεβέντο μετά το τέλος τού πατέρα του, το οποίο χρονολογείται ποικιλοτρόπως ως 698, 706 ή 707. Σύμφωνα με τον Παύλο τον Διάκονο, ο Γισούλφος Α΄ βασίλεψε 17 χρόνια, κάτι που θα σήμαινε το τέλος του το 698, αλλά ο Παύλος αναφέρει επίσης πράξεις, που φαίνεται σίγουρα ότι έγιναν γύρω στο 705. Δίνει στον Ροουμουάλδο Β΄ μία βασιλεία 26 ετών, που θέτει το τέλος του το 724, το 731 ή το 732.

Βιογραφία
---------

Ο Ρομουάλδος Β΄ συγκρούστηκε τόσο με το δουκάτο του Σπολέτο, όσο και με το δουκάτο της Νάπολης κατά τη μακρόχρονη βασιλεία του. Η σύγκρουση με τον τελευταίο τον έφερε σε σύγκρουση και με τον πάπα. Πήρε το απομακρυσμένο κάστρο Κούμα (Κύμη) από τον Ιωάννη Α΄ της Νάπολης το 716 και αγνόησε τις εκκλήσεις και τις προσφορές τού πάπα Γρηγορίου Β΄ για αποζημίωση και για αποκατάσταση. Το 717 ο πάπας χρηματοδότησε μία εκστρατεία του Ιωάννη Α΄, που νίκησε αποφασιστικά τον στρατό τού γαστάλδου του και εκτόπισε τούς άνδρες του από την Κούμα.

Βιογραφία
---------

Ο Ρομουάλδος Β΄ νυμφεύτηκε πρώτα με τη Γκουμπέργκα (Guntmberga ή Gumperga), κόρη της Αουρόνας, αδελφής τού βασιλιά Λιουτπράνδου.

Μετά έκανε δεύτερο γάμο, με τη Ρανιγκούντα, κόρη του Γκάιντουαλντ δούκα της Μπρέσκια. Τον διαδέχθηκε ο γιος του από τη Γκουμπέργκα, Γισούλφος Β΄, αλλά ήταν ανήλικος και απομακρύνθηκε από τον σφετεριστή Aουντελάι και του σώθηκε η ζωή.

Πηγές
-----

* *Lexikon des Mittelalters* : Romuald II. Χέρτζογκ φον Μπένεβεντ (698-724) .
* Παύλος ο Διάκονος. *Historia Langobardorum*. Διαθέσιμο στο Northvegr.

Σημειώσεις
----------

1. 1 2  Darryl Roger Lundy: (Αγγλικά) *The Peerage*.
2. ↑  724 in the *Lexikon*.